Document ID: 31995R0356

31995R0356
L 041/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 356/95 НА СЪВЕТА
от 20 февруари 1995 година
за изменение на Регламент (EО) № 3286/94 за установяване на процедури на Общността в областта на общата търговска политика с цел да се осигури упражняването на правата на Общността съгласно правилата на международната търговия, и по-специално тези, установени в рамките на Световната търговска организация (СТО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че с Регламент (EО) № 3286/94 (1) Съветът прие процедури на Общността за осигуряване упражняването на правата на Общността съгласно правилата на международната търговия;
като има предвид, че член 15, параграф 2 от Регламент (EО) № 3286/94 отмени Регламент (ЕИО) № 2641/84 на Съвета от 17 септември 1984 г. за укрепване на общата търговска политика, по-специално по отношение на защитата срещу незаконните търговски практики (2);
като има предвид, че съгласно член 16, параграф 1 от него Регламент (ЕО) № 3286/94 се прилага за процедури, открити след 1 януари 1995 г.;
като има предвид, че следователно е уместно член 15, параграф 2 и член 16, параграф 1 от Регламент (ЕО) № 3286/94 да бъдат изменени, за да се постанови ясно, че Регламент (ЕО) № 3286/94 се прилага също за висящи към 1 януари 1995 г. процедури, но по отношение на които процедурите по проучване на Общността са били приключени,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3286/94 се изменя, както следва:
1.
Член 15, параграф 2 се заменя със следното:
„2. Регламент (ЕИО) № 2641/84 се отменя. Позоваванията на отменения регламент се считат за позовавания на настоящия регламент, когато е уместно.“;
2.
Член 16 се заменя със следния текст:
„Член 16
Влизане в сила
Настоящият регламент влиза в сила на 1 януари 1995 г.
Той се прилага за процедурите, открити след тази дата, както и за висящите към тази дата процедури, по отношение на които процедурите по проучване на Общността са били приключени.“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 февруари 1995 година.

Labels: 3
4
5